./data/phi0474/phi056/phi0474.phi056.perseus-lat1.xml
M. Tullius Cicero
v  v  b  e  e  q  v   Cum pr  K  Sext  in provinciamvenissem neque maturius propter itinerum et navigationum difficultatem venire potuissem, maxime convenire officio meo reique p  conducere putavi parare ea quae ad exercitum quaeque ad rem militarem pertinerent   quae cum essent a me cura magis et diligentia quam facultate et copiaconstituta, nuntiique et litterae de bello a Parthis in provinciam Syriam inlato cotidie fere adferrentur, iter mihi faciendum per Lycaoniam et per Isauros et per Cappadociam arbitratus sum   erat enim magna suspicio Parthos, si ex Syria egredi atque inrumpere in meam provinciam conarentur, iter eos per Cappadociam, quod ea maxime pateret,esse facturos